07/08/2015 | Administración LocalMunicipal
Trazo
Delegación de competencias do Pleno na Xunta de Goberno Local e relación de cargos en réxime de dedicación exclusiva e parcial e asistencias

ANUNCIO Delegación de competencias do Pleno na Xunta de Goberno Local e relación de cargos en réxime de dedicación exclusiva e parcial e asistencias No Pleno do concello de Trazo que tivo lugar o 6 de xullo de 2015, deuse conta do seguinte: 1. RESOLUCIÓN DA ALCALDÍA sobre delegacións do Pleno do Concello na Xunta de Goberno Local no suposto de creación deste órgano. Visto o artígo 22 da Lei 7/85, do 2 de abril, reguladora das bases de réxime local, modificado pola Lei 11/99, do 21 de abril, a Lei 57/2003, do 16 de decembro de medidas para a modernización do goberno local e a Lei 8/2007, do 28 de maio, do solo, lei 30/07 30 de outubro de contratos do sector público; esta Alcaldía propón ó Pleno do Concello a adopción do seguine acordo: PRIMEIRO.–Delegar as seguintes atribucións do Pleno do Concello, en todas as potestades que comprenden na Xunta de Goberno Local, nos termos previstos no artígo 22.4 da Lei 7/85 e 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais normativa de aplicación. a) O exercicio de accións xudiciais e administrativas e a defensa da Corporación en materias de competencia plenaria. b) A declaración de lexividade dos actos do Concello. c) A contratación respecto dos contratos de obras, se subministro, de servizos, de xestión de servizos públicos, os contratos administrativos especiais, e os contratos privados cando o seu importe supere o 10 por cento dos recursos ordinarios do orzamento ou supere a contia de seis millóns de €, incluídas as de carácter plurianual, cando a súa duración sexa superior a catro anos, sempre que o importe acumulado de todas as súas anualidades supere o porcentaxe indicado, referida ós recursos ordinarios do orzamento do primeiro exercicio, ou a contía sinalada. Así mesmo correspondelle a adxudicación de concesión sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor supere o 10 por cento, dos recursos ordinarios do orzamento ou o importe de tres millóns de €, así como enaxenación do patrimonio, cando o seu valor supere a porcentaxe ou contía indicada. A delegación inclúe os contratos de obras, servizos e subministros e os de calquera outra natureza relativos a obras ou servizos incluídos en Plans provinciais de obras, servizos, equipamentos e instalacións e en plans ou actuacións conxuntas de carácter supramunicipal, sa sexan de Comarcas, Mancomunidades, Consorcios, entes metropolitanos, Comunidade Autónoma, Administración Estatal ou da Unión Europea, cando a normativa específica dos mesmos, atribúa estes contratos ó Pleno e, ainda nos casos en que se requira a aceptación expresa polo Pleno da delegación de competencias de contratación, que se entenderán realizadas, unha vez aceptadas polo Pleno, a favor do órgano en quen se delega o exercicio destas atribucións. d) A aprobación dos proxectos de obras e servizos cando o Pleno sexa competente para a súa contratación ou concesión, e cando aínda non estean previstos nos orzamentos. e) As enaxenacións patrimoniais cando o seu valor supere o 10 por cento dos recursos ordinarios do orzamento e, en todo caso, as permutas de bens inmobles. f) A aprobación do Padrón municipal de habitantes e as suas rectificacións e demáis estatísticos que sexan de competencia plenaria. g) A aprobación dos padróns tributarios e fiscais. h) A aprobación do Inventario de bens da Corporación, a súa rectificación e comprobación. i) A solicitude e aceptación de subvencións do Estado, Comunidade Autónoma, Deputación Provincial e outros organismos públicos ou entidades privadas cando a normativa xeral ou específica aplicable ó caso requira o acordo plenario para elo, e asemade a solicitude ou aceptación da cesión de vehículos ou outros bens de calquera das administracións, organismos ou entidades antes citadas. j) A aceptación da cesión gratuita de terreos ou de dereitos de aproveitamento urbanístico, donacións, herdanzas, legados e todo tipo de bens e dereitos transmisibles, incluso as cesións gratuítas que leven anexas condicións ou modalidades onerosas. k) A aceptación de bens adxudicados ó Concello en procedementos xudiciais ou administrativos. l) A aprobación de toda clase de convenios ou contratos coas distintas administracións públicas, os seus organismos autónomos e as empresas públicas, que resulten de competencia plenaria calquera que sexa o seu obxecto, agás aqueles, que de ser o caso, precisen para a súa aprobación dunha maioría especial e dos incluidos na letra c) do art.22 da LBRL. ll) A aplicación do réxime de incompatibilidades de funcionarios e demáis persoal municipal. m) A designación de representantes noutras entidades ou organismos. n) Presentación de alegacións en representación do Concello nos trámites de aprobación de plans, proxectos e todo tipo de actuacións que leven a cabo as entidades públicas que afecten o municipio. ñ) A iniciación, tramitación e resolución dos expedientes de expropiación forzosa, que sexan competencia plenaria, e a solicitude á Xunta de Galicia, da declaración de urxente ocupación. o) O recoñecemento estraxudicial de créditos, sempre que non exista dotación orzamentaria. p) A declaración de efectos non utilizables. q) A emisión de informes nos expedientes sobre actividades clasificadas e sobre policía e espectáculos. r) As demáis que de xeito expreso lle confiran as leis ó Pleno e que sexan delegables e versen sobre materias respecto ás que a adopción de acordos non precisen dunha maioría especial. SEGUNDO.–A delegación estenderáse a todos os asuntos comprendidos dentro das respectivas atribucións, e a todas as potestades legalmente posibles, conservando o Pleno as facultades establecidas nos artígos, 115, 116 e concordantes do ROF e demáis normativa aplicable. Conforme ó disposto no artígo 13.4 da Lei 30/92, as resolucións administrativas que se adopten por delegación indicarán expresamente esta circunstancia e consideraránse dictadas polo órgano delegante. De acordo co establecido no artígo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos dictados pola propia Xunta de Goberno Local en exercicio das atribucións delegadas. TERCEIRO.–Publicar este acordo no boletín oficial da provincia. CUARTO.–Dar conta deste acordo á Xunta de Goberno Local na primeira sesión que teña lugar. Trazo, a 25 de xuño de 2015.–O alcalde.–Asdo.: José Dafonte Varela”. 2. Resolución Alcaldía: dedicación exclusiva ó cargo do alcalde. Dedicacións parciais. Indemnizacións. En aplicación das disposicións contidas no art.75, 75 bis e 75 ter da Lei 7/85 do 2 da Lei 7/1985, do 2 de abril, reguladora das bases de réxime local e 13,4 do R. D. 2568/1986 do 28 de novembro polo que se aproba o Regulamento de organización, funcionamento e réxime xurídico das entidades locais, disposición adicional nonaxésima da lei 22/2013, do 23 de decembro, de orzamentos xerais do Estado e a Orde do 12 de marzo de 1986, sobre alta e cotización ó réxime xeral da Seguridade Social dos membros das Corporacións Locais con dedicación exclusiva, pro´ponse ó Pleno da Corporación a adopción do seguinte acordo: a) Dedicación exclusiva ó cargo do alcalde: ● En aplicación do disposto na disposición adicional nonaxésima da Lei 22/2013, e visto que a poboación do concello é de 3.301 habitantes, fíxa a retribución correspondente á dedicación exclusiva en 40.000 € anuais, distribuídas en catorce mensualidades. Manter a dedicación exclusiva ó cargo do alcalde do Concello de Trazo, sendo o titular actual, D. JUAN ORLANDO LAOUNI LOBODAN. ● Asumir, así mesmo o gasto polos conceptos sociais que correspondan á Corporación en tal réxime, continuando de alta no réxime xeral da Seguridade Social. ● Nos orzamentos municipais para cada exercicio consignaránse, no estado de gastos, as cantidades necesarias para dar cumprimento ó acordado. ● O presente acordo permancerá en vigor ata a súa modificación ou derogación expresa. b) Dedicacións parciais. ● De acordo co disposto no citado art.75, establécense as seguintes dedicacións parciais en función das responsabilidades asignadas ós seguintes concelleiros: – Dna. Josefina Suárez López, polas suas funcións de representante da sua parroquia e como concelleira de servizos Sociais e xestión e urbanismo, cuha dedicación de 15 horas mensuais, un salario bruto mensual de 650 €. – Dna. Rosa Maria Landeira Ramas-Ríos – D. Manuel Pereiro Muiño – D. Emilio Varela Ruanova Representantes das distintas parroquias do Concello, cunha dedicación de oito horas mensuais e un salario bruto mensual de 350 €. Asumir, así mesmo, o gasto polos conceptos sociais que correspondan á Corporación en tal réxime de dedicación parcial, dandoos de alta polo tempo fixado no réxime xeral da Seguridade Social. Nos orzamentos municipais para cada exercicio consignaránse, no estado de gastos, as cantidades necesarias para dar cumprimento ó acordado. O presente acordo permanecerá en vigor ata a súa modificación ou derogación expresa. c) Indemnizacións a favor dos membros da Corporación. c.1. Indemnizacións por asistencia a sesións do Pleno, Xunta de Goberno e Comisión de Informativas. Os membros da Corporación que non desempeñan cargos en réxime de dedicación exclusiva ou dedicación parcial, terán dereito a percibir indemnizacións por asistencia ás sesións do Pleno do Concello, Xunta de Goberno Local e Comisións Informativas que se creen, na seguinte contía: – Sesións do Pleno do Concello e Comisións Informativas: 50 €. – Sesións da Xunta de Goberno Local: 150 €. Trazo, a 25 de xuño de 2015.–O alcalde.–Asdo.: José Dafonte Varela”. Trazo, 28 de xullo de 2015. O alcalde José Dafonte Varela